सामग्री: महाराष्ट्रातील संत असुरक्षित आहेत. सरकार आरोपींना पाठीशी घालत आहे. या हत्याकांडात पोलीसदेखील जबाबदार आहेत. संपूर्ण गावाला सील करून गावाची हत्या करावी, अशी संतप्त प्रतिक्रिया अखिल भारतीय आखाडा परिषद अध्यक्ष महंत नरेंद्रगिरी महाराज यांनी दिली आहे.

'लोकमत न्यूज 18' ने ही बातमी दिली आहे.

"महंतांची हत्या करणारे राक्षसच. त्यामुळे ज्यांनी हे केलं त्यांचा वध करणं चुकीचं नाही. लॉकडाऊननंतर लाखो नागा साधूंना घेऊन त्या गावाला आणि सरकारला घेराव घालू. देशातील सर्व आखाड्यांचे महंत संतप्त झाले आहेत. आमच्या मागण्या मान्य न झाल्यास सरकारच्याविरोधात मोठं आंदोलन केलं जाईल. महाराष्ट्र ही संतांची भूमी मानली जाते. मात्र आता महाराष्ट्रात साधू-संत सुरक्षित नाहीत," अशा शब्दांत महंतांनी नारजी व्यक्त केली. 

PTIच्या वृत्तानुसार, लॉकडाऊनमध्ये कांदिवलीहून तिघेजण एका व्यक्तीच्या अंत्यसंस्कारात सहभाग घण्यासाठी गुजरातमधल्या सुरतला जायला निघाले होते. मात्र पालघर जिल्ह्यातील कासा पोलीस ठाण्याच्या हद्दीत गडचिंचले गावाजवळ एका जमावाने साडेनऊच्या सुमारास त्यांची गाडी अडवली.

ही माणसं चोर असल्याचा संशय जमावाला होता. त्यामुळे जमावाने त्यांना मारहाण करायला सुरुवात केली. त्यात तिन्ही पीडितांचा मृत्यू झाला. यामध्ये 70 आणि 35 वर्षांचे दोन साधू, आणि 30 वर्षांच्या त्यांच्या ड्रायव्हरचा समावेश आहे.

याप्रकरणी 110 जणांना अटक केली असून त्यात 9 अल्पवयीनांचा समावेश आहे, असं पालघर पोलिसांनीही ट्वीट केलंय.

2. ग्रामविकास विभागाच्या साईटवर सरकारी भरतीची खोटी जाहिरात

कोरोना प्रादुर्भावाच्या पार्श्वभूमीवर लॉकडाऊन लागू करण्यात आलं आहे. याचा गैरफायदा घेत भामट्यांनी राज्य सरकारच्या वेबसाईटवर ग्रामविकास विभागात 28 हजार 384 जागांच्या भरतीची जाहिरात देऊन गोंधळ उडवून दिला.

ऑनलाईन पद्धतीने होणाऱ्या या भरतीचा खोटेपणा उघड होताच ग्रामविकास विभागाने सखोल चौकशीचे आदेश दिले आहेत. खोटी जाहिरात देणाऱ्यांविरोधात गुन्हे दाखल करण्याचे आदेशही देण्यात आले आहेत. 'लोकसत्ता'ने ही बातमी दिली आहे. 

लॉकडाऊनमुळे सरकारने सर्व भरती प्रक्रिया तसंच परीक्षा स्थगित केल्या आहेत. मात्र काल अचानक ग्रामविकास विभागाच्या या वेबसाईटवर अंतर्गत राज्यस्तरीय सरळसेवा निवडसेवा पुणे यांच्यवतीने ई ग्रामपंचायत प्रकल्पाच्या विविध पदांसाठीची जाहिरात दिसू लागली. 28 हजार पदांसाठी ही प्रक्रिया राबवण्यात येत असून...\nमागील सामग्री खालीलप्रमाणे सारांशित केली जाऊ शकते:
विविध वृत्तपत्रं आणि वेबसाईट्स यांचा घेतलेला आढावा.  

1.  पालघर प्रकरणानंतर  महंतांची धमकी